[{"text_idx": "#000000", "text": ": e-posta zerbitzua berritu du Microsoft-ek, eta euskaraz dago"}, {"text_idx": "#000001", "text": "Bere e-posta zerbitzua eraldatu du Microsoft-ek. Ez da aurrerantzean Hotmail deituko baizik eta . Martxan dago aukera berria, eta, lehen egunetik, euskaraz gainera."}, {"text_idx": "#000002", "text": "Aurretik edo Hotmail-eko kontu bat badaukazu, harekin sar zaitezke. Bestela, kontu berria sor dezakezu: horretarakotelefono bat ere utzi behar duzu, baina ez dugu ikusi bat emanez gero SMS baieztapena eskatzen duenik."}, {"text_idx": "#000003", "text": "Erregistratzen zarenean, ongi etorriko mezu bat jasoko duzu eta han zenbait aukera azaltzen dizkizute. Hona, Microsoft-en hitzetan, agintzen dizutena:"}, {"text_idx": "#000004", "text": "Ekarri postaBa al duzu beste posta-konturik, Gmail adibidez? Ekarri posta Outlook produktura, mezu guztiak eguneratuta izan ditzazun.Konektatu Facebook eta Twitter-era Ikusi lagunen Facebook-eko eguneratzeak eta tweet-ak sarrerako ontzian, iragarkiak ikusi ordez, eta izan kontaktu-informazio guztia sinkronizatuta helbide-liburua inoiz eguneratu behar ez izateko.Inportatu kontaktuakEz galdu denborarik helbide elektronikoak bilatzen. Inportatu azkar beste zerbitzuetan dituzun kontaktuak, hala nola Facebook-en, LinkedIn-en eta Gmail-en.Eskuratu Outlook telefono mugikorreanOutlook telefono mugikorrean konfiguratzea prozesu azkar eta erraza da, posta elektronikoa edonon atzitu ahal izan dezazun. Outlook erabilgarri dago Windows Phone, iPhone, Android eta sistema gehiagotan."}, {"text_idx": "#000005", "text": "Sare sozial horietan jasotzen diren mezuak sarrerako postontzian ikusteko modua ei dago, beraz. Baina ez da erraza konfiguratzen. Irakurri dugunagatik, Twitter eta Facebook-en .-erako helbide batekin lotutako kontua baduzu, huraxe da lotu dezakezuna. Hau da, Twitter lotzeko Outlook-ekin:"}, {"text_idx": "#000006", "text": "Twitterreko kontura joan eta ezarpenetan hango e-posta helbidea aldatu berrira.\n-era itzuli, eta prozesuarekin jarraitu."}, {"text_idx": "#000007", "text": "Prozedura bihurri samarra iruditu zaigu, eta ez dugu probatu oraingoz."}, {"text_idx": "#000008", "text": "Interfazea txukun eta dotore antolatua dagoela iruditu zaigu, Gmail baino argiagoa oro har. Ondo euskaratua, eta horretan aurretik zerbitzurako egindako euskaratze lanak aprobetxatuko zirela uste dugu. Ezkerreko goiko aldean menu bat jaisten zaizu klikatzean, eta beste aukera batzuk agertzen dira: Jendea / Egutegia / SkyDrive (fitxategiak gorde eta partekatzeko)."}, {"text_idx": "#000009", "text": "Jendea izeneko interfaze berri bat da, baina beste biak /Hotmail estilo zaharrarekin daude oraindik."}, {"text_idx": "#000010", "text": "Probatu nahi genukeen gauza bat bat-bateko mezularitza da, Microsoft-en messengerraren jarraipena sistema berri honetan. Integratuta omen dago, baina sortu dugun probazko sustatu[a helbidea bakar-bakarrik dago."}, {"text_idx": "#000011", "text": "Gehitzen bagaituzu lagun gisa, edo zure helbidearen berri ematen badiguzu, probatzen ahal dugu."}, {"text_idx": "#000012", "text": "Beraz, probatu nahi baduzue, sartu -era eta txat-berriketa egin nahi izanez gero, gehitu kontaktuen artean."}]